**Ministru kabineta noteikumu projekta “Grozījumi Ministru kabineta 2018. gada 18. decembra noteikumos “Valsts sabiedrības ar ierobežotu atbildību “Autotransporta direkcija” maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi Ministru kabineta 2018. gada 18. decembra noteikumos “Valsts sabiedrības ar ierobežotu atbildību “Autotransporta direkcija” maksas pakalpojumu cenrādis”” (turpmāk – noteikumu projekts) mērķis ir noteikt pakalpojuma maksu jauniem valsts SIA “Autotransporta direkcija” (turpmāk – Autotransporta direkcija) pakalpojumiem, proti, saistībā ar Autotransporta direkcijas funkciju paplašināšanos attiecībā uz tīmekļvietņu un mobilo lietotņu pakalpojumu sniedzēju (turpmāk – pakalpojumu sniedzējs) reģistrāciju un to darbības uzraudzību.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Autopārvadājumu likuma 5.1 panta pirmās daļas 16.punkts;
2. Ministru kabineta 2019.gada 19.novembra noteikumu Nr.541 “Noteikumi par tīmekļvietņu vai mobilo lietotņu pakalpojuma sniedzējiem pasažieru komercpārvadājumos ar taksometru un vieglo automobili” 13.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Autopārvadājumu likuma 5.1 panta otrā daļa nosaka to, ka Autotransporta direkcija, pildot tai deleģētos valsts pārvaldes uzdevumus, sniedz maksas pakalpojumus, kuru cenrāža apstiprināšanu, izdodot noteikumus, veic Ministru kabinets, proti, Autotransporta direkcija sniedz maksas pakalpojumus saskaņā ar Ministru kabineta 2018. gada 18. decembra noteikumiem Nr. 848 “Valsts sabiedrības ar ierobežotu atbildību “Autotransporta direkcija” maksas pakalpojumu cenrādis” (turpmāk - Noteikumi).Autopārvadājumu likums nosaka prasības un nosacījumus pakalpojumu sniedzējam un šādu pakalpojumu sniegšanai autopārvadājumu ar taksometru un vieglo automobili jomā. Autopārvadājumu likuma 35.2 panta pirmā daļa nosaka prasību pakalpojuma sniedzējam reģistrēties Autotransporta direkcijas uzturētajā Autopārvadātāju informatīvajā datu bāzē. Ministru kabineta 2019.gada 19.novembra noteikumi Nr.541 “Noteikumi par tīmekļvietņu vai mobilo lietotņu pakalpojuma sniedzējiem pasažieru komercpārvadājumos ar taksometru un vieglo automobili” (turpmāk – Reģistrācijas noteikumi) regulē pakalpojuma sniedzēja reģistrācijas un uzraudzības kārtību, cita starpā nosakot Autotransporta direkcijas funkciju – uzraudzīt pakalpojuma sniedzēja darbību, reizi gadā pārbaudot pakalpojuma sniedzēja atbilstību normatīvā regulējuma prasībām. Tādējādi līdz ar Reģistrācijas noteikumu stāšanos spēkā Autotransporta direkcijai tiek noteikti jauni valsts pārvaldes uzdevumi, kuru veikšanai Autotransporta direkcija sniegs šādus jaunus pakalpojumus:1. Pasažieru komercpārvadājumu ar taksometru un vieglo automobili tīmekļvietnes vai mobilās lietotnes pakalpojuma sniedzēja reģistrācija Autopārvadātāju informatīvajā datu bāzē;2. Autopārvadātāju informatīvajā datu bāzē reģistrēta tīmekļvietnes vai mobilās lietotnes pakalpojuma sniedzēja darbības uzraudzība.Pakalpojumu saņemšanai tiks izmantoti klātienes, elektroniskie un pasta starpniecības kanāli.Lai reģistrētu pakalpojuma sniedzēju Autopārvadājumu informatīvajā datu bāzē, Autotransporta direkcija pēc attiecīgā komersanta iesnieguma saņemšanas pārliecināsies par komersanta atbilstību Autopārvadājumu likuma 35.2 pirmajā daļā noteiktajām reģistrācijas prasībām. Autotransporta direkcija pieprasīs informāciju no Latvijas Republikas Uzņēmumu reģistra (par iesniedzēja reģistrāciju Eiropas Savienības dalībvalstī atbilstoši attiecīgās reģistrācijas valsts normatīvo aktu prasībām), Patērētāju tiesību aizsardzības centra (par uz pakalpojumu sniedzējiem attiecināmo Patērētāju tiesību aizsardzības centra lēmumu un rakstveida apņemšanos par konstatēto pārkāpumu novēršanu izpildi) un Valsts ieņēmumu dienesta (par pakalpojuma sniedzēja nodokļu, nodevu un citu valsts noteikto obligāto maksājumu parādiem, kuru kopsumma pārsniedz likumā “Par nodokļiem un nodevām” noteikto nodokļu (nodevu) parāda kopsummu, no kuras sākot nodokļu administrācija nodrošina publisku informācijas pieejamību). Autotransporta direkcija veiks informācijas pārbaudi par Latvijas teritorijā tīmekļvietnē vai mobilajā lietotnē piedāvātajiem, pārvadātāja atteiktajiem un sniegtajiem pasažieru komercpārvadājumiem, autovadītājiem un autotransporta līdzekļiem, tās apstrādi un glabāšanu atbilstoši Autopārvadājumu likuma 35.2 panta sestās daļas prasībām, proti, vai minētā Valsts ieņēmumu dienestam sniedzamā informācija tiek apstrādāta un glabāta Eiropas Savienības dalībvalstī vai Ziemeļatlantijas līguma organizācijas (NATO) dalībvalstī. Noteikumu projektā paredzētā pakalpojumu maksa sedz Autotransporta direkcijas ar pakalpojumu sniegšanu saistītās izmaksas. Lai nodrošinātu pakalpojumu sniedzēju reģistrāciju, Autotransporta direkcijai nepieciešams veikt informācijas tehnoloģiju infrastruktūras pilnveidi, tostarp pielāgot Autopārvadātāju informatīvās datu bāzes funkcionalitāti, pilnveidot Autotransporta direkcijas e-pakalpojumu sadaļu, nodrošināt informācijas publiskošanu atbilstoši Reģistrācijas noteikumos paredzētajam.Saskaņā ar Reģistrācijas noteikumiem Autotransporta direkcija vienu reizi gadā vai reaģējot uz Autopārvadājumu likumā noteikto autopārvadājumu jomu kontrolējošo institūciju vai citu kontrolējošo institūciju pieprasījumu pārbaudīs pakalpojuma sniedzēja un tīmekļvietnes vai mobilās lietotnes atbilstību Autopārvadājumu likumā un Reģistrācijas noteikumos noteiktajām prasībām. Lai veiktu pakalpojuma sniedzēja darbības uzraudzību, Autotransporta direkcijai būs tiesības pieprasīt un saņemt informāciju no pakalpojuma sniedzēja, kā arī veikt pārbaudes darbības, tostarp pārbaudes braucienus, izmantojot tīmekļvietnē vai mobilajā lietotnē piedāvāto pārvadājuma pakalpojumu. Par šādā uzraudzības braucienā konstatēto Autotransporta direkcija sastādīs pārbaudes aktu.Noteikumi neparedz maksu par iepriekš minēto Autotransporta direkcijas uzdevumu izpildes nodrošināšanai sniedzamajiem maksas pakalpojumiem.Noteikumu projekts nosaka maksu par pasažieru komercpārvadājumu ar taksometru un vieglo automobili tīmekļvietnes vai mobilās lietotnes reģistrācijas pieteikuma izskatīšanu, tīmekļvietnes vai mobilās lietotnes un pakalpojuma sniedzēja atbilstības pārbaudi un reģistrāciju Autopārvadātāju informatīvajā datu bāzē 2800 EUR apmērā un pakalpojuma sniedzēja darbības ikgadējās uzraudzības maksu 950 EUR apmērā gadā.Noteikumu projekts paredz, ka reģistrēts pakalpojuma sniedzējs ikgadējo uzraudzības maksas samaksu veic par katru nākamo gadu, maksājumu veicot ne vēlāk kā līdz attiecīgā gada datumam, kurā pakalpojuma sniedzējs reģistrēts Autopārvadātāju informatīvajā datu bāzē, piemēram, ja pakalpojuma sniedzējs reģistrēts 2019. gada 7. oktobrī, ikgadējā maksa par pakalpojuma sniedzēja uzraudzību jāveic līdz 2020. gada (un attiecīgi turpmāko gadu) 7. oktobrim.Jauno maksas pakalpojumu izcenojuma aprēķins pievienots anotācijas pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības  | Autotransporta direkcija, Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums attieksies uz komersantiem, kuri Latvijas teritorijā sniegs tīmekļvietnes vai mobilās lietotnes pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Plānots, ka pienākums reģistrēties Autotransporta direkcijā būs 4 pakalpojuma sniedzējiem.Reģistrācijas maksas izdevumi pakalpojumu sniedzējiem – 4 x 2800 *euro* = 11200 *euro* (pirmajā gadā).Darbības uzraudzības maksas izdevumi pakalpojumu sniedzējiem – 4 x 950 *euro* = 3800 *euro* (otrajā un nākamajos gados).Reģistrācijas un darbības uzraudzības pakalpojumu izcenojuma aprēķins pievienots anotācijas pielikumā. |
| 3. | Administratīvo izmaksu monetārs novērtējums | Administratīvo izmaksu pieaugums gada laikā tīmekļvietņu vai mobilo lietotņu pakalpojumu sniedzējiem nepārsniedz 2000 euro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā 2019. gada 23. septembrī ievietots Satiksmes ministrijas tīmekļa vietnē <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Izstrādājot Reģistrācijas noteikumus, kas paredz Autotransporta direkcijai pasažieru komercpārvadājumu ar taksometru un vieglo automobili tīmekļvietnes vai mobilās lietotnes pakalpojuma sniedzēja reģistrāciju Autopārvadātāju informatīvajā datu bāzē, kā arī tīmekļvietnes vai mobilās lietotnes pakalpojuma sniedzēja darbības uzraudzību 20.08.2019. tika organizēta starpinstitūciju sanāksme, piedaloties Latvijas Tirdzniecības un rūpniecības kamerai, Taksometru pārvadājumu Nozares darba devēju organizācijai kā arī iesaistītajiem komersantiem. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Autotransporta direkcija, Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju.Projekta izpilde tiks nodrošināta institūciju līdzšinējo funkciju ietvaros un cilvēkresursus neietekmēs. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāra p.i. Dž. Innusa